सुहासिनी मणिरत्नम
सुहासिनी मणिरत्नम (जन्म 15 अगस्त 1961) एक भारतीय तमिल अभिनेत्री, निर्देशिका, निर्मात्री और लेखिका हैं। तमिल के साथ ही उन्होंने तेलुगु, मलयालम और कन्नड़ फिल्मों में एक अभिनेत्री के रूप में काम किया है। उन्होंने 1980 में तमिल फिल्म नेन्जाथाई किलाथे से अपने अभिनय की शुरुआत की थी। इसके बाद सुहासिनी ने सिंधु भैरवी (1985) में अपने प्रदर्शन के लिए सर्वश्रेष्ठ अभिनेत्री का राष्ट्रीय फिल्म पुरस्कार जीता। सुहासिनी ने 6 फिल्मफेयर पुरस्कार, 2 केरल राज्य पुरस्कार, 2 तमिलनाडु राज्य पुरस्कार और 2 नन्दी पुरस्कार जीते हैं।